Document ID: 31981R2728

Uredba Komisije (EGS) št. 2728/81
z dne 10. septembra 1981
o spremembi uredb (EGS) 1727/70, (EGS) št. 1728/70, (EGS) št. 2603/71, (EGS) št. 638/74 in (EGS) št. 410/76 glede njihove uporabe po sortah tobaka, proizvedenega v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Akta o pristopu Grčije in zlasti člena 73 Akta,
ob upoštevanju Uredbe Sveta (EGS) št. 727/70 z dne 21. aprila 1970 o skupni ureditvi trga za surov tobak [1], kakor je bila nazadnje spremenjena z Aktom o pristopu Grčije, ter zlasti prvega pododstavka člena 3(3), člena 5(6), člena 6(10) in člena 7(4) Uredbe,
ob upoštevanju Uredbe Sveta (EGS) št. 1697/71 z dne 26. julija 1971 o financiranju intervencijskih stroškov v zvezi s surovim tobakom [2], kakor je bila nazadnje spremenjena z Uredbo (EGS) št. 330/74 [3], in zlasti člena 6(2) Uredbe,
ker je Uredba Sveta (EGS) št. 1534/81 z dne 19. maja 1981 o določitvi normiranih in intervencijskih cen ter premij, dodeljenih kupcem tobaka v listih, izpeljanih intervencijskih cen za tobak v balah in referenčnih kakovosti [4] za letino 1981 uvedla seznam sort tobaka, ki se pridelujejo v Grčiji, skupaj z definicijo njihovih referenčnih kakovosti; ker je zato treba ustrezno spremeniti Uredbe, katerih določbe se nanašajo na različne sorte in referenčne kakovosti tobaka, in sicer naslednje uredbe:
- Uredbo Komisije (EGS) št. 1727/70 z dne 25. avgusta 1970 o intervencijskem postopku za surov tobak [5], kakor je bila nazadnje spremenjena z Uredbo (EGS) št. 290/81 [6],
- Uredbo Komisije (EGS) št. 2603/71 z dne 6. decembra 1971 o podrobnih pravilih za sklepanje pogodb za prvo predelavo tobaka, ki ga imajo intervencijski organi, in njegovo pripravo za trg [7], kakor je bila nazadnje spremenjena z Uredbo (EGS) št. 290/81,
- Uredbo Komisije (EGS) št. 638/74 z dne 20. marca 1974 o določitvi najvišjega dovoljenega odstopanja količinskih izgub, ki so posledica skladiščenja surovega tobaka pri intervencijskem organu [8], kakor je bila spremenjena z Uredbo (EGS) št. 1979/79 [9],
- Uredbo Komisije (EGS) št. 410/76 z dne 23. februarja 1976 o določitvi največjih dovoljenih izgub teže v zvezi z nadzorom nad prvo predelavo tobaka in njegovo pripravo za trg [10], kakor je bila nazadnje spremenjena z Uredbo (EGS) št. 290/81;
ker se je lestvica za povišanja in znižanja cen za sorte, ki se pridelujejo v Grčiji, uvedla s Prilogo I k Aktu o pristopu Grčije v Uredbi Komisije (EGS) št. 1728/70 [11], kakor je bila nazadnje spremenjena z Uredbo (EGS) št. 290/81; ker je zato na podlagi natančnejše ocene vseh kakovosti grškega tobaka in uvedbe razvrščanja sort tega tobaka z Uredbo (EGS) št. 1534/81 to lestvico treba spremeniti;
ker člen 1 Uredbe Sveta (EGS) št. 327/71 [12] v zvezi s tobakom v listih, ki ga kupijo intervencijski organi, predvideva sklepanje naročil za prvo predelavo in pripravo za trg po razpisnem postopku, po katerem mora naročilo dobiti najvišji ponudnik, pod pogojem, da ta ne presega zneska, ki se določi za vsako sorto;
ker so ti zneski določeni z Uredbo Komisije (EGS) št. 2603/71; ker so se sestavni deli, ki se uporabljajo za izračun, od zadnje dopolnitve teh zneskov za nekatere sorte znatno spremenili; ker je zato te zneske treba ponovno ustrezno dopolniti;
ker so ukrepi, predvideni s to uredbo, v skladu z mnenjem Upravljalnega odbora za tobak,
SPREJELA NASLEDNJO UREDBO:
Člen 1
Uredba (EGS) št. 1727/70 se spremeni:
1. Priloga I se spremeni skladno s Prilogo I k tej uredbi;
2. Priloga II se spremeni skladno s Prilogo II k tej uredbi;
3. Priloga IV se spremeni skladno s Prilogo III k tej uredbi.
Člen 2
Uredba (EGS) št. 1728/70 se spremeni:
1. Priloga I se spremeni skladno s Prilogo IV k tej Uredbi;
2. Priloga II se spremeni skladno s Prilogo V k tej uredbi.
Člen 3
Priloga k Uredbi (EGS) št. 2603/71 se nadomesti s Prilogo VI k tej uredbi.
Člen 4
Priloga k Uredbi (EGS) št. 638/74 se nadomesti s Prilogo VII k tej uredbi.
Člen 5
Uredba (EGS) št. 410/76 se spremeni skladno s Prilogo VIII k tej uredbi.
Člen 6
Ta uredba začne veljati tretji dan po objavi v Uradnem listu Evropskih skupnosti.
Prvič se uporabi za tobak letine 1981.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. septembra 1981

Labels: 3
17